VS001487
Datum: 1998-01-28T01:00:00.000+01:00
datum_sodbe_i_stopnje: 2003-03-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 2.500.000,00 SIT
opombe: II Ips 170/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Kmet.

## Škodni dogodek

Levičar, poškodovan pri delu s cirkularko.

## Poškodba

Poškodba palca in kazalca leve roke, zaradi česar so oškodovancu amputirali vršek palca na levi roki, nastala mu je zatrditev interfalangealnega sklepa palca leve roke, amputirali so mu tudi dva členka kazalca leve roke.

## Telesne bolečine

900.000,00 SIT Neprestane hude bolečine 3 dni, občasne hude bolečine 7 dni (tu so vštete tudi bolečine pri odstranitvi šivov, prevezih, razgibavanju), stalne srednje močne bolečine 3 tedne, občasne srednje močne bolečine 5 tednov, še vedno ima občasne zmerne bolečine pri gibanju poškodovanih prstov, posebno če z njimi zadene ob trdo podlago, ob spremembi vremena in večjih naporih. Tovrstne bolečine bo imel tudi v bodoče.

#### Hospitalizacija

Med hospitalizacijo, ki je trajala 6 dni, je bil podvržen izvedbi operativnega posega, v katerem so mu reamputirali kazalec in naredili reženj na palcu.

#### Ambulantno zdravljenje

Specialistični pregledi 4-krat, pregledi pri splošnem zdravniku 19-krat, številni prevezi ran.

#### Rehabilitacija

Fizioterapija.

#### Nevšečnosti med zdravljenjem

Nošenje Boehlerjeve opornice za 1. in 2. prst leve roke 14 dni.  2 meseca polnega bolniškega staleža in 1 mesec 4-urni bolniški stalež.

## Strah

200.000,00 SIT Intenziven primarni strah, je utrpel ob samem škodnem dogodku, saj mu je, ko je odstranil z roke rokavico, del prsta odpadel in je močno krvavel. Intenziven strah je trpel tudi med prevozom v bolnišnico, saj je takrat še vedno močno krvavel in ga je bilo zelo strah, da bo izkrvavel. Nakar ga je bilo strah še tri mesece za izid zdravljenja.

## Zmanjšanje življenjske aktivnosti

1.000.000,00 SIT Oškodovancu je ostala zavrta gibljivost interfalangealnega sklepa palca in spremenjen občutek za dotik in temperaturo na krnu kazalca in vršku palca levice, kar je posebej pomembno glede na naravo dela, ki ga je opravljal dotlej poklicno in v prostem času. Zaradi poškodb je bistveno omejena njegova zmožnost za pincetni prijem, ki je tudi potreben za dela, kakršna je oškodovanec opravljal pred poškodbo. Bistveno je okrnjeno formiranje pesti in zaradi tega grobi prijemi. Moteč je bolečinski dražljaj pri obremenjevanju v vršku levega palca in krnu levega kazalca. Funkcionalne posledice oškodovancu sicer dopuščajo lažje fizično delo, vendar so zelo moteče, ker se pojavljajo dnevno, onemogočajo fina motorična dela in dalj časa trajajoča groba dela ter ker je prizadeta oškodovančeva dominantna roka, saj je levičar. Zaradi tega so njegove splošne življenjske aktivnosti pomembneje okrnjene in sicer najmanj za 8%. Sedaj težje opravlja vsa dela na svoji kmetiji, kar je sedaj, ko ni več zaposlen, njegova glavna dejavnost. Nekaterih del, kot je vijačenje, dela z motorno žago, obrezovanje trte, ne zmore več opravljati. Opustil je igranje košarke kot prostočasne aktivnosti. Oškodovanec je bil spoznan za invalida III. kategorije. Vendar je njegova delovna nezmožnost le v 20% posledica telesnih poškodb, ki jih je utrpel v obravavanem škodnem dogodku, 80% pa je pripisati že prej obstoječemu bolezenskemu stanju.

## Skaženost

400.000,00 SIT Pri oškodovancu je vidno stanje po amputaciji vrška levega palca z nohtom, ki je nekoliko ukrivljen. Deloma štrleč palec je viden, ko roka miruje, še bolj pa pri raznih opravilih z roko. Vidna je brazgotina na interfalangealnem sklepu palca, ki poteka v smeri gub v sklepu in brazgotina, ki poteka navzgor proti radialnemu robu palca do nohta. Vidna je tudi amputacija kazalca na nivoju proksimalnega interfalangealnega sklepa.

---

ZOR člen 200, 203